REPUBLICA MOLDOVA

CONSILIUL MUNICIPAL CHIȘINĂU

PRIMARUL GENERAL AL MUNICIPIULUI CHIȘINĂU



**DIRECȚIA GENERALĂ ASISTENȚĂ SOCIALĂ ŞI SĂNĂTATE**

str. București, 53, municipiul Chişinău, Republica Moldova, MD-2012;

|  |
| --- |
| 03210560 |

tel/fax: (022) 223-459,[www.dgas.md](http://www.dgas.md/),e-mail:dgass@cmc.md



\_\_\_\_\_\_\_\_\_\_\_\_\_\_ nr. \_\_\_\_\_\_\_\_\_\_\_

Consiliului municipal Chişinău

Notă informativă

la proiectul de decizie privind aprobarea Regulamentului privind organizarea și funcționarea (achiziţionarea) Serviciului de plasament pentru persoane în vârstă

şi persoane cu dizabilităţi aflate în dificultate din municipiul Chişinău

În scopul diversificării platformei de servicii sociale cu specializare înaltă din municipiul Chișinău, adresate persoanelor în vârstă şi persoanelor cu dizabilităţi, aflate în situație de criză și care necesită intervenții specializate în vederea incluziunii sociale, Direcția generală asistență socială şi sănătate a elaborat Regulamentul privind organizarea și funcționarea (achiziţionarea) Serviciului de plasament pentru persoane în vârstă şi persoane cu dizabilităţi aflate în dificultate.

Regulamentul în cauză,reglementează particularităţile şi condiţiile de prestare a serviciilor de plasament persoanelor în vârstă şi persoanelor cu dizabilităţi, aflate în situație de risc social din municipiul Chişinău.

Astfel, Direcția generală asistență socială şi sănătate își propune drept scop achiziționarea/contractarea Serviciului vizat mai sus.

Contractarea serviciilor sociale,potrivit legislației în vigoare,desemnează transferul resurselor necesare, al responsabilității şi al dreptului de organizare, administrare şi management al serviciilor sociale destinate diferitor categorii de populații defavorizate şi marginalizate de la autoritățile publice către prestatorii privați de servicii sociale.

Principalele avantaje ale prestatorilor de servicii sociale se explică prin faptul că:

a) Cunosc în profunzime specificul regiunii în care activează şi nevoile comunităților;

b) Atrag finanțări adiționale prin intermediul proiectelor şi campaniilor, ceea ce reprezintă potențiale oportunități de extindere a serviciului şi de îmbunătățire a calității;

c) Personalul este mai bine pregătit;

d) Nu au proceduri birocratice, ceea ce ușurează accesul la servicii;

e) Activitățile acestora sunt axate pe problematica socială (în cazul ONG-urilor).

În conformitate cu legislația existentă în Republica Moldova, contractarea serviciilor sociale poate fi realizată prin intermediul achizițiilor publice.

Principalele prevederi ale proiectului

Proiectul Regulamentului cu privire la organizarea și funcționarea (achiziţionarea) Serviciului de plasament pentru persoane în vârstă şi persoane cu dizabilităţi aflate în dificultate stabilește:

* Scopul şi obiectivele Serviciului;
* beneficiarii Serviciului de plasament;
* organizarea şi funcționarea Serviciului de plasament;
* modul de finanțare a Serviciului de plasament.

Volumul de cheltuieli pentru finanțarea Serviciului de plasament se aprobă anual de către Consiliul municipal Chișinău, în conformitate cu legislația în vigoare.

Acoperirea cheltuielilor se efectuează din contul mijloacelor financiare prevăzute în acest scop în bugetul municipal Chișinău.

Cheltuielile efective pentru beneficiarii Serviciului de plasament: alimentație, medicamente și materiale de pansament, nu vor depăși normele prevăzute în Hotărârea Guvernului nr. 520 din 15.05.2006privind aprobarea Normelor de cheltuieli în bani pentru întreținerea persoanelor cazate în instituțiile sociale și Hotărârea Guvernului nr. 506 din 11.05.2006 privind aprobarea normelor naturale pentru întreținerea persoanelor cazate în instituțiile sociale.

În ordinea de idei expusă, prezentăm spre aprobare proiectul de decizie corespunzător.

Şef interimar al Direcţiei                 Carolina OLARU